
18 DR.30.11.2020 

 
lepas. Saya hendak sentuh Jabatan Perkhidmatan Awam di sini supaya sistem kenaikan 
pangkat itu dikaji semula kerana kadang-kadang penilaian dibuat kepada pegawai 
rendah N41 dengan izin. Katalah yang buat penilaian N44, jadi kadang-kadang N44 itu 
dia pun merangkak pun hendak naik pangkat, jadi kalau penilaiannya dibagi kepada N41 
sudah pasti penilaian yang berdasarkan dirinya. Jadi mesti ada satu penilaian bebas.  

Jadi saya minta JPA jangan ambil pendekatan yang telah tertulis di situ bahawa 
pegawai yang immediate dengan izin, memberi laporan tetapi kena ambil laporan yang 
bebas kerana kadang-kadang pegawai yang telah tersangkut begitu lama di satu tempat, 
saya rasa dia akan sukar untuk memberi laluan orang yang bawah untuk naik ke atas 
dan sebagainya. Sebab ini ialah sifat kemanusiaan, jadi pegawai kerajaan buat kerja 
bagus tetapi politik dalam anggota perkhidmatan awam itu hendaklah diselesaikan sebab 
dulu memang didiamkan.  

Akan tetapi sekarang sudah menjadi cakap-cakap mulut bagi mereka yang rasa 
teraniaya tetapi tidak dapat pembelaan. Jadi kita minta diperhatikan perkara yang saya 
sebutkan tadi. Akan tetapi jangan lupa yang pertama sekali bagi perhatian untuk 
pengambilan balik semua orang-orang yang telah dibuang oleh Kerajaan PH dahulu 
kerana mereka teraniaya.  

■1120 

 Ada jabatan yang telah pun ditangguhkan, ditutup terus selama dua tahun 
seperti JASA.  Ini dipertimbangkan balik.  Walaupun dikatakan bahawa peruntukannya 
RM85 juta tetapi orang tidak melihat bahawa peruntukan sebelum ditutup ialah RM75 
juta.  Jadi ini ialah merupakan peruntukan biasa. Tetapi kalau Menteri Kewangan 
memikirkan hendak memotong, saya rasa kena fikir balik sebab ini melibatkan 
pengambilan semua kakitangan yang telah dipecat dulu. 

 Kemudian yang keduanya ialah Butiran 010600 – Unit Penyelarasan 
Pelaksanaan.  Peruntukan yang besar telah diberi dan saya mencadangkan supaya 
kontraktor Kelas ‘F’ ini diselaraskan dan pemberiannya biarlah pemberian yang dibuat 
secara terbuka, bukan dibuat secara tertutup sekarang, untuk membolehkan kita monitor 
dan juga boleh menggalakkan rangsangan ekonomi.   

Kalau kita bagi secara terbuka yang melibatkan semua Kelas ‘F’ dan semua 
jabatan juga bagi perhatian untuk bagi kepada Kelas ‘F’, saya percaya Kelas ‘F’ dia boleh 
memberi sumbangan kepada rangsangan ekonomi.  Kita tahu bahawa projek-projek 
besar kadang-kadang menguntungkan beberapa kerat orang sahaja tetapi Kelas ‘F’ 
mampu untuk merebakkan keuntungan kepada peringkat rakyat. Juga kita minta supaya 
sumbangan kepada PERKIM dinaikkan.  

Butiran 020400 – Angkatan Pertahanan Awam.  Jadi kita ucap terima kasih 
sebab kerajaan telah menaikkan elaun anggota sukarela daripada RM6 begitu ke RM8 
dan pegawai ialah RM9.80.  Kita lihat anggota tetap di APM ini terlampau kecil kalau 
dibandingkan dengan tugasnya yang begitu besar.  Kita menyebut dia ialah merupakan 
satu angkatan.  Mana boleh angkatan hanya mempunyai kakitangan sebanyak 1,100?  
Angkatan, dia mesti sekurang-kurangnya sama seperti RELA, kurang-kurangnya ada 
10,000 anggota tetap dan anggota yang bertugas dari semasa ke semasa melebihi 
16,000.  

Dulu masa Kerajaan BN, kita telah menyasarkan anggota sukarelawan ini kita 
cuba capai ke tahap satu juta.  Hampir kita capai tetapi nampaknya sekarang ini berserta 
dengan PH, benda ini tidak diberi perhatian.  Benda ini telah terbalik ke belakang dan 
sekarang ini kita nampak ada peningkatan terutamanya apabila mereka terlibat secara 
langsung dalam menjadi frontliners membanteras COVID-19.  Jadi kita minta diberi 
perhatian supaya anggota sukarelawan APM ini dipertingkatkan.  

Kemudian, Butiran 00101 – Majlis Keselamatan Negara dan juga Butiran 03600 
– Membina dan Menaik Taraf Pagar Keselamatan.  Kita tengok menaik taraf pagar 
keselamatan sekarang ini hanya RM300,000 setahun.  Yang kita cadang masa kerajaan 
dulu cadang ialah supaya pagar konkrit ini dibina dari Padang Besar sehingga ke Perak.  
Pagar konkrit ini mampu untuk menghalang munculnya lubang-lubang tikus.   

Ini kerana pagar berkawat ini atau pagar besi yang dibuat sekarang ini telah 
mewujudkan lubang tikus sehinggalah berlaku peristiwa dua anggota kita telah dibunuh 
baru-baru ini.  Itu sebab mereka telah memohon bahawa penggunaan dron itu 
diperkenalkan untuk membolehkan rondaan dibuat dengan lebih baik.  Jadi saya minta 
pagar keselamatan ini diperhatikan semula pada kelulusan dulu supaya pagar ini dibina 
supaya dipertimbangkan semula.  



lepas. Saya hendak sentuh Jabatan Perkhidmatan Awam di sini supaya sistem kenaikan pangkat itu dikaji semula kerana kadang-kadang penilaian dibuat kepada pegawai rendah N41 dengan izin. Katalah yang buat penilaian N44, jadi kadang-kadang N44 itu dia pun merangkak pun hendak naik pangkat, jadi kalau penilaiannya dibagi kepada N41 sudah pasti penilaian yang berdasarkan dirinya. Jadi mesti ada satu penilaian bebas. Jadi saya minta JPA jangan ambil pendekatan yang telah tertulis di situ bahawa pegawai yang immediate dengan izin, memberi laporan tetapi kena ambil laporan yang bebas kerana kadang-kadang pegawai yang telah tersangkut begitu lama di satu tempat, saya rasa dia akan sukar untuk memberi laluan orang yang bawah untuk naik ke atas dan sebagainya. Sebab ini ialah sifat kemanusiaan, jadi pegawai kerajaan buat kerja bagus tetapi politik dalam anggota perkhidmatan awam itu hendaklah diselesaikan sebab dulu memang didiamkan. Akan tetapi sekarang sudah menjadi cakap-cakap mulut bagi mereka yang rasa teraniaya tetapi tidak dapat pembelaan. Jadi kita minta diperhatikan perkara yang saya sebutkan tadi. Akan tetapi jangan lupa yang pertama sekali bagi perhatian untuk pengambilan balik semua orang-orang yang telah dibuang oleh Kerajaan PH dahulu kerana mereka teraniaya. #1120. Ada jabatan yang telah pun ditangguhkan, ditutup terus selama dua tahun seperti JASA. Ini dipertimbangkan balik. Walaupun dikatakan bahawa peruntukannya RM85 juta tetapi orang tidak melihat bahawa peruntukan sebelum ditutup ialah RM75 juta. Jadi ini ialah merupakan peruntukan biasa. Tetapi kalau Menteri Kewangan memikirkan hendak memotong, saya rasa kena fikir balik sebab ini melibatkan pengambilan semua kakitangan yang telah dipecat dulu. Kemudian yang keduanya ialah Butiran 010600- Unit Penyelarasan Pelaksanaan. Peruntukan yang besar telah diberi dan saya mencadangkan supaya kontraktor Kelas 'F' ini diselaraskan dan pemberiannya biarlah pemberian yang dibuat secara terbuka, bukan dibuat secara tertutup sekarang, untuk membolehkan kita monitor dan juga boleh menggalakkan rangsangan ekonomi. Kalau kita bagi secara terbuka yang melibatkan semua Kelas 'F' dan semua jabatan juga bagi perhatian untuk bagi kepada Kelas 'F', saya percaya Kelas 'F' dia boleh memberi sumbangan kepada rangsangan ekonomi. Kita tahu bahawa projek-projek besar kadang-kadang menguntungkan beberapa kerat orang sahaja tetapi Kelas 'F' mampu untuk merebakkan keuntungan kepada peringkat rakyat. Juga kita minta supaya sumbangan kepada PERKIM dinaikkan. Butiran 020400- Angkatan Pertahanan Awam. Jadi kita ucap terima kasih sebab kerajaan telah menaikkan elaun anggota sukarela daripada RM6 begitu ke RM8 dan pegawai ialah RM9.80. Kita lihat anggota tetap di APM ini terlampau kecil kalau dibandingkan dengan tugasnya yang begitu besar. Kita menyebut dia ialah merupakan satu angkatan. Mana boleh angkatan hanya mempunyai kakitangan sebanyak 1,100? Angkatan, dia mesti sekurang-kurangnya sama seperti RELA, kurang-kurangnya ada 10,000 anggota tetap dan anggota yang bertugas dari semasa ke semasa melebihi 16,000. Dulu masa Kerajaan BN, kita telah menyasarkan anggota sukarelawan ini kita cuba capai ke tahap satu juta. Hampir kita capai tetapi nampaknya sekarang ini berserta dengan PH, benda ini tidak diberi perhatian. Benda ini telah terbalik ke belakang dan sekarang ini kita nampak ada peningkatan terutamanya apabila mereka terlibat secara langsung dalam menjadi frontliners membanteras COVID-19. Jadi kita minta diberi perhatian supaya anggota sukarelawan APM ini dipertingkatkan. Kemudian, Butiran 00101- Majlis Keselamatan Negara dan juga Butiran 03600 - Membina dan Menaik Taraf Pagar Keselamatan. Kita tengok menaik taraf pagar keselamatan sekarang ini hanya RM300,000 setahun. Yang kita cadang masa kerajaan dulu cadang ialah supaya pagar konkrit ini dibina dari Padang Besar sehingga ke Perak. Pagar konkrit ini mampu untuk menghalang munculnya lubang-lubang tikus. Ini kerana pagar berkawat ini atau pagar besi yang dibuat sekarang ini telah mewujudkan lubang tikus sehinggalah berlaku peristiwa dua anggota kita telah dibunuh baru-baru ini. Itu sebab mereka telah memohon bahawa penggunaan dron itu diperkenalkan untuk membolehkan rondaan dibuat dengan lebih baik. Jadi saya minta pagar keselamatan ini diperhatikan semula pada kelulusan dulu supaya pagar ini dibina supaya dipertimbangkan semula.